BAAda ikki futbolchi internetdagi haqorat uchun qamaldi

Abu-Dabi sudi ikki nafar mahalliy futbolchini boshqa odamga qaratilgan haqorat bo‘lgan va sportga aloqador videoni internetga joylagani uchun uch oylik qamoqqa mahkum etdi, deya xabar bermoqda “RIA Novosti”.

Bundan tashqari, sud video paydo bo‘lgan sayt egasini jarimaga tortdi va unga rolikni o‘chirish majburiyatini yukladi.
Sud qarorida aytilishicha, videoda haqoratli so‘zlar bor, shuningdek, u BAA axloqiy va jamoatchilik qadriyatlariga ziddir. Futbolchilar internetdagi jinoyatlar to‘g‘risidagi milliy qonun moddasiga ko‘ra sud qilindi.